ddrg/super_eurlex huggingface dataset:
Kommissionens beslutning

af 25. februar 2002

om forlængelse af gyldighedsperioden for beslutning 1999/427/EF om miljøkriterierne for tildeling af Fællesskabets miljømærke til opvaskemidler til opvaskemaskiner

(meddelt under nummer K(2002) 463)

(EØS-relevant tekst)

(2002/173/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 4 og 6, og

ud fra følgende betragtninger:

(1) I forordning (EF) nr. 1980/2000 fastsættes det, at miljømærket kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

(2) I henhold til artikel 4 i forordning (EF) nr. 1980/2000 skal der fastsættes specifikke miljømærkekriterier for hver produktgruppe. En gennemgang af miljømærkekriterierne og af de krav til vurdering og verifikation, der er knyttet til kriterierne, skal finde sted i god tid inden udløbet af gyldighedsperioden for de kriterier, der er specificeret for hver produktgruppe, og skal resultere i et forslag til forlængelse, tilbagetrækning eller revision.

(3) Med beslutning 1999/427/EF(2) opstillede Kommissionen kriterierne for tildeling af Fællesskabets miljømærke til opvaskemidler til opvaskemaskiner, der i henhold til artikel 3 udløber den 31. maj 2002.

(4) Efter en gennemgang viste det sig hensigtsmæssigt at forlænge gyldighedsperioden for definitionen af produktgruppen og miljøkriterierne i uændret form i en periode på 18 måneder, således at virksomheder, der har fået tildelt miljømærket, fortsat kan benytte miljømærket, i alt fald indtil revisionen af beslutning 1999/427/EF er afsluttet.

(5) Gyldighedsperioden, der er fastsat i artikel 3 i beslutning 1999/427/EF, bør derfor forlænges.

(6) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

Den gyldighedsperiode, der er fastsat i artikel 3 i beslutning 1999/427/EF, for produktgruppedefinitionen og kriterierne for produktgruppen, der er tildelt den administrative kode 15, forlænges frem til den 30. november 2003.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. februar 2002.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

(2) EFT L 167 af 2.7.1999, s. 38.
Kommissionens beslutning

af 25. februar 2002

om forlængelse af gyldighedsperioden for beslutning 1999/476/EF om miljøkriterierne for tildeling af Fællesskabets miljømærke til vaskemidler

(meddelt under nummer K(2002) 462)

(EØS-relevant tekst)

(2002/172/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 4 og 6, og

ud fra følgende betragtninger:

(1) I forordning (EF) nr. 1980/2000 fastsættes det, at miljømærket kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

(2) I henhold til artikel 4 i forordning (EF) nr. 1980/2000 skal der fastsættes specifikke miljømærkekriterier for hver produktgruppe. En gennemgang af miljømærkekriterierne og af de krav til vurdering og verifikation, der er knyttet til kriterierne, skal finde sted i god tid inden udløbet af gyldighedsperioden for de kriterier, der er specificeret for hver produktgruppe, og skal resultere i et forslag til forlængelse, tilbagetrækning eller revision.

(3) Med beslutning 1999/476/EF(2) opstillede Kommissionen kriterierne for tildeling af Fællesskabets miljømærke til fodtøj, der i henhold til artikel 3 udløber den 10. juni 2002.

(4) Efter en gennemgang viste det sig hensigtsmæssigt at forlænge gyldighedsperioden for definitionen af produktgruppen og miljøkriterierne i uændret form i en periode på 18 måneder, således at virksomheder, der har fået tildelt miljømærket, fortsat kan benytte miljømærket, i alt fald indtil revisionen af beslutning 1999/476/EF er afsluttet.

(5) Gyldighedsperioden, der er fastsat i artikel 3 i beslutning 1999/476/EF, bør derfor forlænges.

(6) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

Den gyldighedsperiode, der er fastsat i artikel 3 i beslutning 1999/476/EF, for produktgruppedefinitionen og kriterierne for produktgruppen, der er tildelt den administrative kode 006, forlænges frem til den 31. december 2003.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. februar 2002.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

(2) EFT L 187 af 20.7.1999, s. 52.
Kommissionens beslutning

af 25. marts 2002

om niende ændring af beslutning 2001/327/EF om flytningsrestriktioner for dyrearter, der er modtagelige for mund- og klovesyge

(meddelt under nummer K(2002) 1179)

(EØS-relevant tekst)

(2002/242/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, og

ud fra følgende betragtninger:

(1) Alle medlemsstaterne har gennemført flytningsrestriktioner for dyr af modtagelige arter som fastsat i Kommissionens beslutning 2001/327/EF af 24. april 2001 om flytningsrestriktioner for dyrearter, der er modtagelige for mund- og klovesyge og om ophævelse af beslutning 2001/263/EF(3), senest ændret ved beslutning 2002/153/EF(4).

(2) Disse foranstaltninger bør forlænges.

(3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed (Sektion for Dyresundhed og Dyrevelfærd) -

VEDTAGET FØLGENDE BESLUTNING:

Artikel 1

Datoen i artikel 4 i beslutning 2001/327/EF ændres til den "31. december 2002".

Artikel 2

Denne beslutning er rettet til medlemsstaterne.

Udfærdiget i Bruxelles, den 25. marts 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 115 af 25.4.2001, s. 12.

(4) EFT L 50 af 21.2.2002, s. 98.
Kommissionens beslutning

af 25. marts 2002

om ændring af beslutning 2001/925/EF og 2002/33/EF for at forlænge og justere visse beskyttelsesforanstaltninger og nærmere betingelser med hensyn til klassisk svinepest i Spanien

(meddelt under nummer K(2002) 1207)

(EØS-relevant tekst)

(2002/243/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4,

under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(3), særlig artikel 10, stk. 1, litra b), og

ud fra følgende betragtninger:

(1) Der er konstateret udbrud af klassisk svinepest i Catalonien i Spanien.

(2) Spanien har truffet foranstaltninger i henhold til direktiv 2001/89/EF.

(3) Kommissionen udstedte i forbindelse med disse sygdomsudbrud beslutning 2001/925/EF(4) om beskyttelsesforanstaltninger mod klassisk svinepest i Spanien, senest ændret ved beslutning 2002/162/EF(5), og beslutning 2002/33/EF af 14. januar 2002 om benyttelse af to slagterier i Spanien i henhold til artikel 10, stk. 1, litra b), i Rådets direktiv 2001/89/EF(6), senest ændret ved beslutning 2002/162/EF.

(4) På baggrund af udviklingen i den epidemiologiske situation i det berørte område i Spanien bør de vedtagne foranstaltninger og betingelser forlænges indtil den 30. april 2002, og samtidig bør det område, hvor der anvendes visse foranstaltninger og nærmere betingelser som fastsat ved beslutning 2001/925/EF, begrænses.

(5) Beslutning 2001/925/EF og 2002/33/EF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed (Afdelingen for Dyresundhed og -velfærd) -

VEDTAGET FØLGENDE BESLUTNING:

Artikel 1

I artikel 8 i beslutning 2001/925/EF

a) ændres "20. marts 2002" til "20. april 2002"

b) ændres "31. marts 2002" til "30. april 2002".

Artikel 2

I bilaget til beslutning 2001/925/EF ændres "Provinserne Barcelona og Gerona i Cataluña" til "Provinsen Barcelona og områderne Ripollés, Garrotxa og Selva i provinsen Gerona i Cataluña".

Artikel 3

I artikel 2 i beslutning 2002/33/EF ændres "31. marts 2002" til "30. april 2002".

Artikel 4

Denne beslutning er rettet til medlemsstaterne.

Udfærdiget i Bruxelles, den 25. marts 2002.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 316 af 1.12.2001, s. 5.

(4) EFT L 339 af 21.12.2001, s. 56.

(5) EFT L 53 af 23.2.2002, s. 45.

(6) EFT L 13 af 16.1.2002, s. 35.
Kommissionens beslutning

af 13. marts 2002

om ændring af beslutning 97/245/EF, Euratom om de nærmere retningslinjer for medlemsstaternes meddelelse af visse oplysninger til Kommissionen inden for rammerne af ordningen for Fællesskabernes egne indtægter

(meddelt under nummer K(2002) 416)

(2002/235/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 94/728/EF, Euratom af 31. oktober 1994 om ordningen for De Europæiske Fællesskabers egne indtægter(1), særlig artikel 8, stk. 2,

under henvisning til Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for De Europæiske Fællesskabers egne indtægter(2), særlig artikel 8, stk. 2, og

ud fra følgende betragtninger:

(1) I forordning (EF, Euratom) nr. 1355/96(3) vedtog Rådet bestemmelser, der skulle forbedre den måde, hvorpå medlemsstaterne informerer Kommissionen, således at denne bedre kan følge medlemsstaternes indsats for at inddrive egne indtægter, især når disse anfægtes gennem svig og uregelmæssigheder.

(2) På den baggrund vedtog Kommissionen beslutning 97/245/EF, Euratom af 20. marts 1997 om de nærmere retningslinjer for medlemsstaternes meddelelse af visse oplysninger til Kommissionen inden for rammerne af ordningen for egne indtægter(4).

(3) Af hensyn til omkostningseffektiviteten bør man rationalisere anvendelsen af de disponible informationskilder og koncentrere sig om oplysninger vedrørende tilfælde af svig og uregelmæssigheder, der er repræsentative i kraft af de beløb, de vedrører.

(4) De hidtidige erfaringer med meddelelsen af anmodninger om annullation bør udnyttes, og udformningen af den dertil anvendte formular bør forbedres.

(5) Bestemmelserne i denne beslutning er i overensstemmelse med den udtalelse, der er afgivet af Det Rådgivende Udvalg for Egne Indtægter som omhandlet i artikel 20 i forordning (EF, Euratom) nr. 1150/2000 -

VEDTAGET FØLGENDE BESLUTNING:

Artikel 1

Bilag VI til beslutning 97/245/EF, Euratom erstattes af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. marts 2002.

På Kommissionens vegne

Michaele Schreyer

Medlem af Kommissionen

(1) EFT L 293 af 12.11.1994, s. 9.

(2) EFT L 130 af 31.5.2000, s. 1.

(3) EFT L 175 af 13.7.1996, s. 3.

(4) EFT L 97 af 12.4.1997, s. 12.

BILAG

'

BILAG VI

>PIC FILE= "L_2002079DA.006203.TIF">

>PIC FILE= "L_2002079DA.006301.TIF">

>PIC FILE= "L_2002079DA.006401.TIF">

>PIC FILE= "L_2002079DA.006501.TIF">
Rådets afgørelse

af 28. februar 2002

om udnævnelse af et medlem af Det Rådgivende Udvalg for Euratoms Forsyningsagentur

(2002/C 65/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(3),

under henvisning til udtalelse fra Kommissionen, og

ud fra følgende betragtninger:

(1) En plads som medlem af ovennævnte udvalg er blevet ledig ved Patrick FAYs tilbagetræden, der blev meddelt Rådet den 20. november 2001.

(2) Denne ledige plads bør derfor besættes.

(3) Den irske regering indstillede en kandidat den 20. november 2001 -

TRUFFET FØLGENDE AFGØRELSE:

Eneste artikel

Niall CURRAN udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2003.

Udfærdiget i Bruxelles, den 28. februar 2002.

På Rådets vegne

A. Acebes Paniagua

Formand

(1) EFT 27 af 6.12.1958, s. 534.

(2) EFT L 1 af 1.1.1995, s. 1.

(3) EFT C 186 af 2.7.1999, s. 1.
Rådets afgørelse

af 19. december 2001

om indgåelse af en aftale i form af en brevveksling mellem Det Europæiske Fællesskab og De Forenede Nationers Hjælpeorganisation for Palæstinaflygtninge (UNRWA) om yderligere finansiering i 2001 i henhold til den gældende EF-UNRWA-konvention for årene 1999-2001

(2002/223/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 181 sammenholdt med artikel 300, stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Med den nuværende krise i Mellemøsten er der blevet lagt ekstra byrder på UNRWA.

(2) Fællesskabets bistand til UNRWA er et vigtigt element i forbindelse med bestræbelserne på at stabilisere situationen i Mellemøsten og udgør endvidere en del af fattigdomsbekæmpelsen i udviklingslandene og bidrager hermed til en bæredygtig økonomisk og social udvikling for den berørte befolkning og de lande, den lever i.

(3) Støtte til UNRWA vil kunne bidrage til at nå Fællesskabets mål som beskrevet ovenfor.

(4) Ifølge den gældende konvention mellem Det Europæiske Fællesskab og De Forenede Nationers Hjælpeorganisation for Palæstinaflygtninge (UNRWA) for årene 1999-2001 (EF-UNRWA-konventionen(3)), særlig artikel 6, kan der foretages justering af de finansielle bidrag -

TRUFFET FØLGENDE AFGØRELSE:

Artikel 1

Aftalen i form af en brevveksling mellem Det Europæiske Fællesskab og De Forenede Nationers Hjælpeorganisation for Palæstinaflygtninge (UNRWA) vedrørende et yderligere bidrag på 15 mio. EUR til den eksisterende finansiering i 2001 i henhold til den gældende konvention godkendes hermed.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de personer, der kan undertegne aftalen med bindende virkning for Fællesskabet.

Udfærdiget i Bruxelles, den 19. december 2001.

På Rådets vegne

A. Neyts-Uyttebroeck

Formand

(1) Forslag af 7.12.2001 (endnu ikke offentliggjort i EFT).

(2) Udtalelse afgivet den 12. december 2001 (endnu ikke offentliggjort i EFT).

(3) EFT L 261 af 7.10.1999, s. 37.
Rådets afgørelse

af 1. marts 2002

om udnævnelse af medlemmer af og suppleanter til Det Rådgivende Udvalg for Uddannelse inden for Arkitekturområdet

(2002/C 72/01)

RÅDET FOR DEN EUROPÆISKE UNION HAR -

under henvisning til Rådets afgørelse 85/385/EØF af 10. juni 1985 om nedsættelse af et rådgivende udvalg for uddannelse inden for arkitekturområdet(1), særlig artikel 3 og 4,

under henvisning til tiltrædelsesakten fra 1994, særlig artikel 165, stk. 1, og

ud fra følgende betragtninger:

I henhold til artikel 3 i nævnte afgørelse er udvalget sammensat af tre sagkyndige fra hver medlemsstat og hver af disse sagkyndige har en suppleant; i henhold til artikel 4 i samme afgørelse gælder medlemmernes og suppleanternes mandat for tre år;

Rådet udnævnte ved afgørelse af 26. februar 1996(2) medlemmerne af og suppleanterne til Det Rådgivende Udvalg for Uddannelse inden for Arkitekturområdet for perioden 26. februar 1996 til 25. februar 1999;

med henblik herpå har 13 medlemsstaters regeringer hver foretaget indstillinger med henblik på udnævnelse af nye medlemmer og suppleanter, udpegelse af efterfølgere eller fornyelse af mandater -

TRUFFET FØLGENDE AFGØRELSE:

Eneste artikel

Følgende personer udnævnes til medlemmer af og suppleanter til Det Rådgivende Udvalg for Uddannelse inden for Arkitekturområdet for perioden 1. marts 2002 til 22. oktober 2004.

A. Sagkyndige, som udøver virksomhed inden for faget

>TABELPOSITION>

B. Sagkyndige fra uddannelsesinstitutioner på universitetsniveau inden for arkitekturområdet

>TABELPOSITION>

C. Sagkyndige fra de kompetente myndigheder i medlemsstaten

>TABELPOSITION>

Udfærdiget i Bruxelles, den 1. marts 2002.

På Rådets vegne

R. de Miguel

Formand

(1) EFT L 223 af 21.8.1985, s. 26.

(2) EFT C 74 af 14.3.1996, s. 1.
Rådets afgørelse

af 1. marts 2002

om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og Den Gabonesiske Republik om fiskeri ud for Gabons kyst, for perioden fra 3. december 2001 til 2. december 2005

(2002/220/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 300, stk. 2,

under henvisning til forslag fra Kommissionen, og

ud fra følgende betragtninger:

(1) I henhold til artikel 14, andet afsnit, i aftalen mellem Det Europæiske Fællesskab og Den Gabonesiske Republik om fiskeri ud for Gabons kyst(1) har Fællesskabet og Gabon ført forhandlinger for at fastlægge de ændringer eller tilføjelser, der skal indsættes i aftalen, når protokollen, der er knyttet som bilag til aftalen, udløber.

(2) Som resultat af disse forhandlinger blev der den 20. september 2001 paraferet en ny protokol.

(3) Ifølge denne protokol kan fiskere fra Fællesskabet udøve fiskeri i farvandene henhørende under Den Gabonesiske Republiks højhedsområde eller jurisdiktion i perioden fra 3. december 2001 til 2. december 2005.

(4) For at EF-fartøjernes fiskeriaktiviteter kan fortsætte kontinuerligt, er det nødvendigt, at den nye protokol anvendes hurtigst muligt. De to parter har derfor paraferet en aftale i form af brevveksling om midlertidig anvendelse af den paraferede protokol fra den 3. december 2001.

(5) Det er vigtigt at fastsætte nøglen for fordeling af fiskerimulighederne mellem medlemsstaterne -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og Den Gabonesiske Republik om fiskeri ud for Gabons kyst, for perioden fra 3. december 2001 til 2. december 2005, godkendes hermed på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

De fiskerimuligheder, der er fastsat i protokollen, fordeles mellem medlemsstaterne på følgende måde:

>TABELPOSITION>

Hvis de i protokollen fastsatte fiskerimuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.

Artikel 3

De medlemsstater, hvis fartøjer fisker i henhold til protokollen, skal meddele Kommissionen, hvor store mængder der fanges af hver bestand i Gabons fiskerizone, jf. Kommissionens forordning (EF) nr. 500/2001 af 14. marts 2001 om gennemførelsesbestemmelser til Rådets forordning (EØF) nr. 2847/93 vedrørende kontrollen af EF-fiskerfartøjernes fangster i tredjelandes farvande og på åbent hav(2).

Artikel 4

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 1. marts 2002.

På Rådets vegne

R. de Miguel

Formand

(1) EFT L 308 af 18.11.1998, s. 4.

(2) EFT L 73 af 15.3.2001, s. 8.
Kommissionens beslutning

af 14. marts 2002

om ændring af beslutning 96/587/EF om offentliggørelse af en liste over godkendte organisationer, som medlemsstaterne har anmeldt i henhold til Rådets direktiv 94/57/EF

(meddelt under nummer K(2002) 995)

(EØS-relevant tekst)

(2002/221/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed(1), ændret ved Kommissionens direktiv 97/58/EF(2), særlig artikel 4, stk. 5, og

ud fra følgende betragtninger:

(1) En liste over godkendte organisationer blev godkendt ved beslutning 96/587/EF(3), senest ændret ved 98/403/EF(4).

(2) Denne liste bør Kommissionen ajourføre på baggrund af dels beslutning 2000/481/EF af 14. juli 2000 om anerkendelse af "RINAVE - (Registro Internacional Naval, SA)" i henhold til Rådets direktiv 94/57/EF(5), dels Kommissionens beslutning 2001/890/EF af 13. december 2001 om anerkendelse af Det Hellenske Skibsregister i henhold til Rådets direktiv 94/57/EF(6).

(3) Beslutning 96/587/EF bør ændres i overensstemmelse hermed -

VEDTAGET FØLGENDE BESLUTNING:

Artikel 1

Bilaget til beslutning 96/587/EF affattes som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. marts 2002.

På Kommissionens vegne

Loyola de Palacio

Næstformand

(1) EFT L 319 af 12.12.1994, s. 20.

(2) EFT L 274 af 7.10.1997, s. 8.

(3) EFT L 257 af 10.10.1996, s. 43.

(4) EFT L 178 af 23.6.1998, s. 39.

(5) EFT L 193 af 29.7.2000, s. 91.

(6) EFT L 329 af 14.12.2001, s. 72.

BILAG

Bilaget affattes således: "1. Følgende organisationer er godkendt i henhold til artikel 4, stk. 1, i direktiv 94/57/EF:

American Bureau of Shipping (ABS)

Bureau Veritas (BV)

China Classification Society (CCS)

Det Norske Veritas (DNV)

Germanischer Lloyd (GL)

Korean Register of Shipping (KR)

Lloyd's Register of Shipping (LR)

Nippon Kaiji Kyokai (NK)

Registro Italiano Navale (RINA)

Det Russiske Skibsregister (RS)

2. Organisationer, der er anerkendt i henhold til artikel 4, stk. 3, i Rådets direktiv 94/57/EF:

Det Hellenske Skibsregister (HR)

(Virkningerne af denne godkendelse af begrænset til Grækenland)

Registro Internacional Naval, SA (RINAVE)

(Virkningerne af denne godkendelse af begrænset til Portugal)".